
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2909 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός αποζημίωσης των πληγέντων από τις 
πλημμύρες στις 21 και 22 Οκτωβρίου 2016 σε πε¬ 
ριοχές της Περιφερειακής Ενότητας Αιτωλοακαρ¬ 
νανίας, της Περιφέρειας Δυτικής Ελλάδας. 

2 Σύσταση Συμβουλίου Επιλογής Προϊσταμένων 
του Υπουργείου Πολιτισμού και Αθλητισμού (Το¬ 
μέα Πολιτισμού). 

3 Έγκριση μεταβίβασης δικαιωμάτων μεταλλει- 
οκτησίας επί της οριστικής παραχώρησης 403 
Ν. Φθιώτιδας λόγω εισφοράς στην εταιρεία με την 
επωνυμία ΈΗΚΟΜΕίΕ ΑΕΕΟΥ5 ΜΕΤΑΛΛΕΥΤΙΚΗ & 
ΒΙΟΜΗΧΑΝΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥ¬ 
ΝΗΣ και δ.τ. «ΈΗΚΟΜΕΕΕ» από τους Απόστολο 
Μπαράτση του Γεωργίου και Νέστορα - Ιωάννη 
Μανακανάτα του Γεωργίου κατά ποσοστό 50% εξ 
αδιαιρέτου ο καθένας. 

4 Τρόπος υπολογισμού και διαδικασία κατάθεσης, 
αντικατάστασης, κατάπτωσης και επιστροφής 
της εγγυητικής επιστολής για την εκπλήρωση των 
υποχρεώσεων που απορρέουν από τις αποφάσεις 
έγκρισης περιβαλλοντικών όρων σε λατομικούς 
και μεταλλευτικούς χώρους. 


ΑΠΟΦΑΣΕΙΣ 

Αριθμ. ΔΧΠ 0001660 Ε Ξ 2018 (1) 

Καθορισμός αποζημίωσης των πληγέντων από 
τις πλημμύρες στις 21 και 22 Οκτωβρίου 2016 σε 
περιοχές της Περιφερειακής Ενότητας Αιτωλο¬ 
ακαρνανίας, της Περιφέρειας Δυτικής Ελλάδας. 

ΟΙ ΥΠΟΥΡΓΟΙ ΟΙΚΟΝΟΜΙΑΣ 
ΚΑΙ ΑΝΑΠΤΥΞΗΣ - ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξεις του άρθρου 36 και ιδίως της παρ. 2 του 
ν. 2459/1997 (Α' 17) «Κατάργηση φορολογικών απαλλα¬ 
γών και άλλες διατάξεις». 


2. Τις διατάξεις του άρθρου 10 του ν. 2576/1998 
(Α' 25) «Βελτίωση των διαδικασιών για την ανάθεση της 
κατασκευής των δημοσίων έργων και άλλες διατάξεις», 
όπως τροποποιήθηκε με τις διατάξεις του άρθρου 84 
του ν. 4313/2014 (Α' 261) «Ρυθμίσεις θεμάτων Μεταφο¬ 
ρών, Τηλεπικοινωνιών και Δημοσίων Έργων και άλλες 
διατάξεις» και ισχύει. 

3. Τις διατάξεις των άρθρων 20,23,77,78,79 και 80 του 
ν. 4270/2014 (Α' 143) «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ)- 
δημόσιο λογιστικό και άλλες διατάξεις», όπως τροποποι¬ 
ήθηκε με το ν. 4337/2015 (Α' 129) και ισχύει. 

4. Τις διατάξεις των άρθρων 41 παρ. 1 και 5, 47 παρ. 
3, και 90 του άρθρου πρώτου του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

5. α) Τις διατάξεις των άρθρων 2, 3 και 5 του π.δ. 70/ 
2015 (Α' 114) «Ανασύσταση και μετονομασία Υπουργεί¬ 
ων, μεταφορά της Γενικής Γραμματείας Βιομηχανίας». 

β) Τις διατάξεις των άρθρων 2 και 4 του π.δ. 123/2016 
(Α'208) «Ανασύσταση και μετονομασία του Υπουργείου 
Διοικητικής Μεταρρύθμισης και Ηλεκτρονικής Διακυ¬ 
βέρνησης, ανασύσταση του Υπουργείου Τουρισμού, 
σύσταση Υπουργείου Μεταναστευτικής Πολιτικής και 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων». 

γ) Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

δ) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ε) Τ ις διατάξεις του άρθρου 8 του π.δ. 113/2010 (Α' 194) 
«Ανάληψη υποχρεώσεων από τους Διατάκτες». 

6. Την Υ197/16-11-2016 (3722/Β717-11-2016) από¬ 
φαση του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Οικονομίας και Ανάπτυ¬ 
ξης, Αλέξανδρο Χαρίτση», όπως τροποποιήθηκε με 
την Υ226/27-12-2016 (4233/Β728-12-2016) και τις 
Υ12/14-3-2018 (978/Β719-3-2018) και Υ173 (3610/Β7 
4-11-2016) αποφάσεις του Πρωθυπουργού. 

















36924 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2909/19.07.2018 


7. Το π.δ. 142/2017 (ΑΊ81) «Οργανισμόςτου Υπουρ¬ 
γείου Οικονομικών». 

8. Το π.δ. 147/2017 (ΑΊ 92) «Οργανισμός του Υπουρ¬ 
γείου Οικονομίας και Ανάπτυξης». 

9. Το π.δ. 123/2017 (ΑΊ 51) «Οργανισμός του Υπουρ¬ 
γείου Υποδομών και Μεταφορών». 

10. Τις διατάξεις του άρθρου 17, παρ. 2, του ν. 4038/ 
2012 (Α' 14) «Επείγουσες ρυθμίσεις που αφορούν την 
εφαρμογή του μεσοπρόθεσμου πλαισίου δημοσιονο¬ 
μικής στρατηγικής 2012-2015». 

11 .Το ν. 3861/2010(112 Α') «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες δια¬ 
τάξεις» και με το ν. 3469/2006 (ΑΊ 31) «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις». 

12. Την 20725/Β.979/10-05-2011 (1207/Β714-06-2011) 
απόφαση του Υπουργού Οικονομικών «Καθορισμός δια¬ 
δικασιών για την εφαρμογή των διατάξεων του άρθρου 
36 του ν. 2459/1997», όπως τροποποιήθηκε με την υπ' 
αριθμ. Γ.Δ.Ο.Π. 0000811ΕΞ2017/ 24-05-2017 (1927/Β7 
2-6-2017) απόφαση του Υπουργού Οικονομικών. 

13. Την 854/4-12-2014 απόφαση του Υφυπουργού 
Ανάπτυξης και Ανταγωνιστικότητας «Ορισμός αρμοδι¬ 
οτήτων της Γενικής Γραμματείας Βιομηχανίας για την 
υλοποίηση της Τεχνικής Υποστήριξης Εφαρμογής και 
του άρθρου 36 του ν. 2459/1997». 

14. α) Την παράγραφο 2β του αρ. 107 της Συνθήκης 
για τη λειτουργία της Ευρωπαϊκής Ένωσης (επίσημη 
εφημερίδα της Ευρωπαϊκής Ένωσης 0326/26-10-2012) 
σύμφωνα με την οποία «Συμβιβάζονται με την εσωτερι¬ 
κή αγορά οι ενισχύσεις για την επανόρθωση ζημιών που 
προκαλούνται από θεομηνίες ή άλλα έκτακτα γεγονότα». 

β) Τον Κανονισμό αριθ. 651/2014 της Επιτροπής της 
17ης Ιουνίου 2014 για την κήρυξη ορισμένων κατηγορι¬ 
ών ενισχύσεων ως συμβατών με την εσωτερική αγορά, 
κατ' εφαρμογή των άρθρων 107 και 108 της Συνθήκης 
για τη λειτουργία της Ευρωπαϊκής Ένωσης (ΕΕ Ε 187 της 
26/6/2014 σελ. 1), και ιδίως τα άρθ. 7, 9, 11, 12 και 50 
αυτού. 

γ) Τον Κανονισμό αριθ. 702/2014 της Επιτροπής της 
25ης Ιουνίου 2014 για την κήρυξη ορισμένων κατηγο¬ 
ριών ενισχύσεων στους τομείς της γεωργίας και δασο¬ 
κομίας και σε αγροτικές περιοχές συμβιβάσιμων με την 
εσωτερική αγορά, κατ' εφαρμογή των άρθρων 107 και 
108 της Συνθήκης για τη λειτουργία της Ευρωπαϊκής 
Ένωσης (ΕΕ 1193 της 1/7/2014 σελ. 1), και ιδίως τα άρθ. 
7,9,12,13 και 30 αυτού. 

δ) Τον ορισμό της «Επιχείρησης» σύμφωνα με το 
άρθ. 1 του παραρτήματος I του Καν. 651/2014 και του 
Καν. 702/2014 «Επιχείρηση θεωρείται κάθε οντότητα, 
ανεξάρτητα από τη νομική της μορφή, που ασκεί οικονο¬ 
μική δράστη ριότητα. Σε αυτές περιλαμβάνονται ειδικό¬ 
τερα αυτοαπασχολούμενα άτομα και οικογενειακές επι¬ 
χειρήσεις που ασκούν βιοτεχνική ή άλλη δραστηριότητα, 
καθώς και προσωπικές εταιρείες ή ενώσεις προσώπων 
που ασκούν τακτικά μια οικονομική δραστηριότητα». 

15. Την οικ. 3648/387/30-3-2012 (985/Β730-03-2012) 
απόφαση του Αναπληρωτή Υπουργού Ανάπτυξης, Αντα¬ 


γωνιστικότητας και Ναυτιλίας «Εκχώρηση αρμοδιοτήτων 
για το έργο «Επιχορήγηση επιχειρήσεων που έχουν πλη¬ 
γεί από πλημμύρες και λοιπές θεομηνίες εκτός σεισμών» 
άρθρο 36 του ν. 2459 (ΦΕΚ 17/Α718-2-1997)». 

16. ΤηνΔΑΕΦΚ/452/Α325/9-6-2017 (2740/Β74-8-2017) 
κοινή υπουργική απόφαση των Υπουργών Εσωτερικών- 
Οικονομίας και Ανάπτυξης- Οικονομικών - Υποδομών και 
Μεταφορών, με την οποία οριοθετούνται μεταξύ άλλων, 
περιοχές της Περιφερειακής Ενότητας Αιτωλοακαρνα¬ 
νίας, που επλήγησαν από τις πλημμύρες στις 21 και 22 
Οκτωβρίου 2016. 

17. Την αριθμ. 938/ΑΖ11/15-4-1998 εγκύκλιο του 
Υπουργείου Περιβάλλοντος, Χωροταξίας και Δημ. Έρ¬ 
γων «Αποκατάσταση ζημιών κτιρίων που επλήγησαν από 
πλημμύρες, πυρκαγιές και κατολισθήσεις». 

18. Το αριθμ. 673712/365/5-3-2018 έγγραφο της Περι¬ 
φέρειας Δυτικής Ελλάδας, Δ/νση Πολιτικής Προστασίας, 
Τμήμα Πολιτικής Προστασίας της Περιφερειακής Ενότη¬ 
τας Αιτωλοακαρνανίας. 

19. Την ανάγκη υποστήριξης των επιχειρήσεων που 
είναι εγκατεστημένες και λειτουργούν σε περιοχές της 
Περιφερειακής Ενότητας Αιτωλοακαρνανίας και υπέ¬ 
στησαν ζημιές από την πλημμύρα της 21 ης και 22ης 
Οκτωβρίου 2016. 

20. Το γεγονός ότι, από τις διατάξεις της παρούσας, 
προκαλείται δαπάνη ύψους 136.300,00 ευρώ περίπου σε 
βάρος του Προϋπολογισμού Δημοσίων Επενδύσεων του 
Υπουργείου Οικονομίας και Ανάπτυξης (ΣΑΕ 027/0-ΚΩΔ. 
ΕΡΓΟΥ ΠΔΕ 2012ΣΕ02700000-Τομέας Βιομηχανίας-Βιοτε- 
χνίας). Μέρος της ανωτέρω δαπάνης ύψους 129.247,54 
ευρώ περίπου, εμπίπτει στις διατάξεις του Κανονισμού 
της ΕΕ αριθ. 651/2014της Επιτροπήςτης 17ης Ιουνίου 
2014 και το υπόλοιπο αυτής ύψους 7.046,10 ευρώ πε¬ 
ρίπου εμπίπτει στις διατάξεις του Κανονισμού της ΕΕ 
αριθμ. 702/2014της Επιτροπήςτης 25ης Ιουνίου 2014, 
αποφασίζουμε: 

Άρθρο μόνο 

1. Παρέχεται επιχορήγηση για την αντιμετώπιση των 
ζημιών που προκλήθηκαν από τις πλημμύρες στις 21 και 
22 Οκτωβρίου 2016 σε περιοχέςτης Περιφερειακής Ενό¬ 
τητας Αιτωλοακαρνανίας, οι οποίες έχουν οριοθετηθεί 
με την ΔΑΕΦΚ/452/Α325/9-6-2017 (2740/Β74-8-2017) 
κοινή υπουργική απόφαση των Υπουργών Εσωτερικών - 
Οικονομίας και Ανάπτυξης- Οικονομικών - Υποδομών 
και Μεταφορών, σύμφωνα με τις διατάξεις του άρθρου 
36 του ν. 2459/1997 και των Κανονισμών 651/2014 και 
702/2014. 

2. Η επιχορήγηση παρέχεται για την αντιμετώπιση 
ζημιών των επιχειρήσεων οι οποίες έχουν καταγραφεί 
από την αρμόδια Επιτροπή εντοπισμού, καταγραφής και 
αποτίμησης ζημιών της Περιφέρειας και αφορούν σε κτι- 
ριακές εγκαταστάσεις, μηχανολογικό εξοπλισμό, πρώτες 
ύλες, εμπορεύματα και φορτηγά αυτοκίνητα δημόσιας 
και ιδιωτικής χρήσης, τα οποία κατεγράφησαν από την 
αρμόδια Επιτροπή ως ολοσχερώς κατεστραμμένα από 
την πλημμύρα. Επιλέξιμες είναι μόνο οι δαπάνες όπως 
αυτές ορίζονται στο άρθ. 50 παρ. 4 του Καν. 651/2014 
και στο άρθ. 30 παρ. 5 του Καν. 702/2014. 

3. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσας ζημίας, από την 
αρμόδια Επιτροπή εντοπισμού, καταγραφής και αποτί¬ 
μησης ζημιών της Περιφέρειας. 

4. Η επιχορήγηση καταβάλλεται εντός τεσσάρων (4) 
ετών από την ημερομηνία εκδήλωσης της θεομηνίας. 

5. Όταν η δικαιούχος ενιαία επιχείρηση λάβει συνολική 
επιχορήγηση άνω των ορίων που τίθενται στο άρθ. 9 των 
Καν. 651/2014 και 702/2014, η αρμόδια για το σκοπό 
αυτό Υπηρεσία δημοσιεύει τις πληροφορίες που ανα- 
φέρονται στο Παράρτημα III των εν λόγω Κανονισμών, 
σε εμπεριστατωμένο δικτυακό τόπο της Ευρωπαϊκής 
Επιτροπής για τις κρατικές ενισχύσεις (Ειΐΐρ5://ννθΐ393ΐθ. 
θε.θυΓορ3.θυ/εοηιρθΐίΐίοη/ΐΓ3η5ρ3Γθηεγ/ρυ6Ιίε/5θ3ΓεΐΊ/ 
Ειοιτιθ/), για λόγους διαφάνειας, το αργότερο εντός έξι 
(6) μηνών από την ημερομηνία έγκρισης χορήγησης της 
Σ.Σ., όπως προβλέπεται στην υποπαράγραφο Β11 του 
ν. 4152/2013. 

6. Η επιχορήγηση καταβάλλεται στους δικαιούχους 
από την Γενική Διεύθυνση Οικονομικών Υπηρεσιών 
του Υπουργείου Οικονομίας και Ανάπτυξης, μετά από 
προσκόμιση των κάτωθι εγγράφων στην Διεύθυνση 
Βιομηχανικής Πολιτικής της Γενικής Γραμματείας Βιο¬ 
μηχανίας του Υπουργείου Οικονομίας και Ανάπτυξης, η 
οποία καθορίζει με σχετικό έγγραφο της προς την Πε¬ 
ριφερειακή Ενότητα το χρόνο έναρξης συλλογής των 
δικαιολογητικών: 

α) Βεβαίωση της αρμόδιας Περιφέρειας στην οποία 
αναγράφεται η επωνυμία, το ΑΦΜ της επιχείρησης, η 
ζημία που υπέστη αναλυτικά ανά κατηγορία και συνολι¬ 
κά, καθώς και αναφορά περί εγκατάστασης και άσκησης 
νόμιμης δραστηριότητας της επιχείρησης εντός της ζώ¬ 
νης οριοθέτησης, δηλ. Δήμο και Δημοτικό Διαμέρισμα. 

β) πρακτικό εκτίμησης ζημιών, υπογεγραμμένο από 
την αρμόδια Επιτροπή καταγραφής και εκτίμησης ζη¬ 
μιών. 

γ) Βεβαίωση της Διεύθυνσης Αποκατάστασης Επιπτώ¬ 
σεων Φυσικών Καταστροφών της Γενικής Γραμματείας 
Υποδομών του Υπουργείου Υποδομών και Μεταφορών, 
με την οποία βεβαιώνεται ότι δεν έχει εγκριθεί δωρεάν 
κρατική αρωγή για τις ίδιες ζημιές κτισμάτων με βάση 
το άρθρο 10του ν. 2576/1998, όπως τροποποιήθηκε με 
το άρθρο 84 του ν. 4313/2014 και ισχύει, ούτε εκκρεμεί 
σε αυτήν σχετική αίτηση. 

δ) Υπεύθυνη Δήλωση ότι ο δικαιούχος δεν αποζημι¬ 
ώνεται από άλλον φορέα για τις ζημιές της παρ. 2 του 
παρόντος άρθρου. Ζημιές οι οποίες καλύπτονται από 
ασφαλιστήριο συμβόλαιο, αποζημιώνονται μόνο κατά 
το μέρος που υπερβαίνουν το ποσό που εισπράχθηκε 
από την ασφαλιστική εταιρεία, το άθροισμα των οποί¬ 
ων (ασφαλιστηρίου συμβολαίου και επιχορήγησης), 
δεν θα πρέπει να υπερβαίνει το 100% της εκτιμηθείσας 
ζημίας. 

ε) Βεβαίωση της ασφαλιστικής εταιρίας στην οποία 
εμφανίζεται το συνολικό ύψος αποζημίωσης που έλαβε 
ή πρόκειται να λάβει ο δικαιούχος ή άλλως Υπεύθυνη 
Δήλωση του δικαιούχου περί μη ύπαρξης ασφαλιστικού 
συμβολαίου με βεβαιωμένο το γνήσιο της υπογραφής. 


στ) Πιστοποιητικό πρωτοδικείου, των τελευταίων 30 
ημερών, περί μη πτώχευσης, 
ζ) Γενικό Πιστοποιητικό από το Γ.Ε.Μ.Η. 
η) Πιστοποιητικό ισχύουσαςεκπροσώπησηςτηςεται¬ 
ρείας από το Γ.Ε.Μ.Η. 

θ) λοιπά δικαιολογητικά εκταμίευσης όπως προβλέ- 
πονται στο άρθρο 3 παρ. 3 περ. θ της 20725/Β.979/ 
10-05-2011 υπουργικής απόφασης, όπως ισχύει, και 
εξειδικεύονται από την Δ/νση Βιομηχανικής Πολιτικής 
της Γενικής Γραμματείας Βιομηχανίας του Υπουργείου 
Οικονομίας και Ανάπτυξης, η οποία τηρεί όλα τα ανω¬ 
τέρω δικαιολογητικά για δέκα έτη από την ημερομηνία 
καταβολής της επιχορήγησης. 

7. Η βεβαίωση περί του ύψους των ζημιών παρέχεται 
από την αρμόδια Υπηρεσία της Περιφέρειας με βάση 
τις ζημιές που κατέγραψαν οι αρμόδιες πρωτοβάθμιες ή 
δευτεροβάθμιες επιτροπές. Από το ύψος της εκτιμηθεί- 
σας ζημίας αφαιρείται τυχόν ασφαλιστική αποζημίωση 
που έλαβε ή πρόκειται να λάβει ο δικαιούχος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2018 

Οι Υπουργοί 

Αναπληρωτής Υπουργός 
Οικονομίας 

και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΙ ΕΥΚΛΕΙΔΗΣ ΤΣΑΚΑΛΩΤΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ. ΥΠΠΟΑ/ΓΔΔΥΗΔ/ΔΔΑΔ/ 

ΤΔΜΠ/320008/21890/ 17115/4699 (2) 

Σύσταση Συμβουλίου Επιλογής Προϊσταμένων 
του Υπουργείου Πολιτισμού και Αθλητισμού (Το¬ 
μέα Πολιτισμού). 

Η ΥΠΟΥΡΓΟΣ ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α)Του άρθρου 86 του ν. 3528/2007 «Κύρωση του Κώδι¬ 
κα Κατάστασης Δημοσίων Πολιτικών Διοικητικών Υπαλ¬ 
λήλων και Υπαλλήλων ΝΠΔΔ» (ΦΕΚ 26/Α79-2-2007), 
όπως αντικαταστάθηκε με το άρθρο 29 του ν. 4369/2016 
«Εθνικό Μητρώο Επιτελικών Στελεχών Δημόσιας Διοί¬ 
κησης, βαθμολογική διάρθρωση θέσεων, συστήματα 
αξιολόγησης, προαγωγών και επιλογής προϊσταμένων..» 
(ΦΕΚ 33/Α727-2-2016) και τροποποιήθηκε με το άρθρο 
δεύτερο του ν. 4464/2017 «Κύρωση της Συμφωνίας - 
Πλαισίου για εταιρική σχέση και συνεργασία μεταξύ 
της Ευρωπαϊκής Ένωσης και των κρατών - μελών της..» 
(ΦΕΚ 46/Α74-4-2017). 

β)Του άρθρου 1 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων..» (ΦΕΚ 114/Α722-9-2015). 

γ) Του π.δ. 4/2018 «Οργανισμός Υπουργείου Πολιτι¬ 
σμού και Αθλητισμού» (ΦΕΚ 7/Α722-1-2018). 

δ) Του π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/Α7 
5-11-2016). 

ε)Του ν. 1079/1980 «Περί Οργανισμού και λειτουργίας 
Εθνικής Πινακοθήκης και Μουσείου Αλέξανδρου Σού- 
τσου» (ΦΕΚ 239/Α714-10-1980). 

2. Την ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/87826/ 
9226/8196/6616/18-3-2016 υπουργική απόφαση «Σύ¬ 
σταση Υπηρεσιακών Συμβουλίων του Υπουργείου Πο¬ 
λιτισμού και Αθλητισμού» (ΦΕΚ 796/Β/24-3-2016), όπως 
τροποποιήθηκε και ισχύει. 

3. Την αριθμ. ΔΙΔΑΔ/Φ.35.47/2306/οικ. 17520/ 
29-5-2017 εγκύκλιο του Υπουργείου Διοικητικής Ανασυ¬ 
γκρότησης «Σύστημα Επιλογής Προϊσταμένων σύμφωνα 
με τις διατάξεις των άρθρων 84 - 86 του Υπαλληλικού 
Κώδικα, όπως ισχύει». 

4. Την αριθμ. ΔΙΔΑΔ/Φ.35.50/2403/οικ. 19403/ 
31-5-2018 εγκύκλιο του Υπουργείου Διοικητικής Ανα¬ 
συγκρότησης «Έκδοση προκηρύξεων για την πλήρωση 
θέσεων ευθύνης επιπέδου Διεύθυνσηςτων Υπουργείων 
και σύσταση των Συμβουλίων Επιλογής Προϊσταμένων 
(ΣΕΠ)». 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. Συστήνεται Συμβούλιο Επιλογής Προϊσταμένων 
(Σ.Ε.Π.) στο Υπουργείο Πολιτισμού και Αθλητισμού (το¬ 
μέα Πολιτισμού), το οποίο είναι πενταμελές και αποτε- 
λείται από τους εξής: 

1) Το/τη Γενικό/-ή Γραμματέα του Υπουργείου Πολιτι¬ 
σμού και Αθλητισμού (τομέα Πολιτισμού). 

2) Έναν/ Μία (1) Προϊοτάμενο/-η Γενικής Διεύθυνσης 
του Υπουργείου Πολιτισμού και Αθλητισμού (τομέα Πο¬ 
λιτισμού) και ειδικότερα της αρμόδιας κατά περίπτωση 
Γενικής Διεύθυνσης. 

3) Έναν/Μία (1) Νομικό Σύμβουλο ή Πάρεδρο του Νο¬ 
μικού Συμβουλίου του Κράτους. 

4) Δύο (2) μέλη του Ανωτάτου Συμβουλίου Επιλογής 
Προσωπικού (Α.Σ.Ε.Π.). 

Τα μέλη του ανωτέρω Συμβουλίου έχουν ισάριθμους 
αναπληρωτές, οι οποίοι πρέπει να έχουν την ίδια ιδιότητα 
με τα τακτικά μέλη. 

Πρόεδρος του Συμβουλίου ορίζεται ένα από τα δύο 
μέλη του Α.Σ.Ε.Π. 

Γραμματέας του Συμβουλίου και ο νόμιμος αναπληρω¬ 
τής του ορίζονται υπάλληλοι του Υπουργείου Πολιτισμού 
και Αθλητισμού (τομέα Πολιτισμού) κατηγορίας ΠΕ με 
Α' βαθμό. 

Β. Το Σ.Ε.Π. του Υπουργείου Πολιτισμού και Αθλητι¬ 
σμού (τομέα Πολιτισμού) είναι αρμόδιο για: 

α) την επιλογή Προϊσταμένων Διεύθυνσης του Υπουρ¬ 
γείου Πολιτισμού και Αθλητισμού (τομέα Πολιτισμού) 
και της Εθνικής Πινακοθήκης - Μουσείου Αλέξανδρου 
Σούτζου, Ν.Π.Δ.Δ. εποπτευόμενου από το ΥΠ.ΠΟ.Α. 


β) τη διεξαγωγή των δομημένων συνεντεύξεων του 
άρθρου 85 του Υπαλληλικού Κώδικα (ν. 3528/2007) για 
την επιλογή Προϊσταμένων Διεύθυνσης και Προϊσταμέ- 
νωνΤμήματος ή αντίστοιχου επιπέδου οργανικής μονά¬ 
δας του Υπουργείου Πολιτισμού και Αθλητισμού (τομέα 
Πολιτισμού) και της Εθνικής Πινακοθήκης - Μουσείου 
Αλέξανδρου Σούτζου, Ν.Π.Δ.Δ. εποπτευόμενου από το 
ΥΠ.ΠΟ.Α. 

Γ. Η θητεία των μελών του ανωτέρω Συμβουλίου είναι 
τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2018 

Η Υπουργός 

ΛΥΔΙΑ ΚΟΝΙΟΡΔΟΥ 


(3) 

Έγκριση μεταβίβασης δικαιωμάτων μεταλλει- 
οκτησίας επί της οριστικής παραχώρησης 403 
Ν. Φθιώτιδας λόγω εισφοράς στην εταιρεία με 
την επωνυμία ΘΗΚΟΜΕΕΙ ΑΕΕΟΥ5 ΜΕΤΑΛΛΕΥΤΙ¬ 
ΚΗ & ΒΙΟΜΗΧΑΝΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ 
ΕΥΘΥΝΗΣ και δ.τ. «ΘΗΚΟΜΕΕΕ» από τους Από¬ 
στολο Μπαράτση του Γεωργίου και Νέστορα - 
Ιωάννη Μανακανάτα του Γεωργίου κατά ποσο¬ 
στό 50% εξ αδιαιρέτου ο καθένας. 

Με την ΔΜΕΒΟ/Γ/Φ6.49.403/175550/1896/28.6.2018 
απόφαση του Υπουργού Περιβάλλοντος και Ενέργει¬ 
ας, που εκδόθηκε δυνάμει των άρθρων 74, 75 και 76 
και 173 παρ. 3 του ν.δ. 210/1973 (ΦΕΚ Α' 277), όπως 
τροποποιήθηκαν με τις διατάξεις του ν.δ. 180/1974 
(ΦΕΚ Α' 347) και του άρθρου 64 παρ. 6 του ν. 4512/2018 
(ΦΕΚ Α' 5), εγκρίνεται η μεταβίβαση των δικαιωμάτων 
μεταλλειοκτησίας επί της οριστικής παραχώρησης 403 
Ν. Φθιώτιδας λόγω εισφοράς στην εταιρεία με την επω¬ 
νυμία ΈΗΚΟΜΕΕΕ ΑΕΕΟΥ5 ΜΕΤΑΛΛΕΥΤΙΚΗ ΚΑΙ ΒΙΟΜΗ¬ 
ΧΑΝΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ και διακρι¬ 
τικό τίτλο «ΘΗΗΟΜΕΕΕ» από τους Απόστολο Μπαράτση 
του Γεωργίου και Νέστορα - Ιωάννη Μανακανάτα του 
Γεωργίου κατά ποσοστό 50% εξ αδιαιρέτου ο καθένας, 
σύμφωνα με την αριθμ. 4226/30.10.2017 Συμβολαιογρα¬ 
φική πράξη της Συμβ/φου Αθηνών Άννας Π. Παγκράτη 
περί σύστασης εταιρείας περιορισμένης ευθύνης. 

Η έγκριση αυτή δεν καλύπτει νομικά ελαττώματα που 
μπορεί να υπάρχουν στη σύμβαση που εγκρίνεται, ούτε 
δημιουργεί, τροποποιεί ή καταργεί δικαιώματα που δεν 
προκύπτουν από τη σύμβαση αυτή, ούτε υφιστάμενες 
υποχρεώσεις μεταλλειοκτητών που προβλέπονται από 
τις σχετικές περί δραστηριότητας των μεταλλείων δια¬ 
τάξεις της μεταλλευτικής νομοθεσίας. 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 






Τεύχος Β' 2909/19.07.2018 

Αριθμ. ΔΑΠ/Α/Φ.4.2/Ο ΙΚ.176641/2214 (4) 

Τρόπος υπολογισμού και διαδικασία κατάθεσης, 
αντικατάστασης, κατάπτωσης και επιστροφής 
της εγγυητικής επιστολής για την εκπλήρωση 
των υποχρεώσεων που απορρέουν από τις απο¬ 
φάσεις έγκρισης περιβαλλοντικών όρων σε λα¬ 
τομικούς και μεταλλευτικούς χώρους. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη τις διατάξεις: 

1 .Του ν. 4512/2018 (Α'5) «Ρυθμίσεις για την εφαρμογή 
των Διαρθρωτικών Μεταρρυθμίσεων του Προγράμμα¬ 
τος Οικονομικής Προσαρμογής και άλλες διατάξεις» και 
ιδίως των άρθρων 55 παρ. 2 και 65 παρ. 1 δ, όπως τρο¬ 
ποποιήθηκε με το άρθρο 122τουν. 4514/2018 (ΑΊ4). 

2. Της απόφασης του Υφυπουργού Περιβάλλοντος, 
Ενέργειας και Κλιματικής Αλλαγής με αριθμό Δ7/Α'/οικ. 
12050/2223/23.05.2011 (ΒΊ227) «Κανονισμός Μεταλ¬ 
λευτικών και Λατομικών Εργασιών» (Κ.Μ.Λ.Ε.), όπως 
τροποποιήθηκε με το άρθρο 51 του ν. 4409/2016 (ΑΊ 36). 

3. Του Μεταλλευτικού Κώδικα (ν.δ. 210/73 -ΦΕΚΑ'277) 
όπως ισχύει. 

4. Τουπ.δ. 132/2017 (ΑΊ60) «Οργανισμός του Υπουρ¬ 
γείου Περιβάλλοντος και Ενέργειας». 

5. Του π.δ. 70/2015 (ΑΊ 14) «Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

6. Του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

7. Το γεγονός ότι από τις διατάξεις αυτής της από¬ 
φασης δεν προκύπτει δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 
Γενικά 

1. Σύμφωνα με τις διατάξεις του άρθρου 55 του 
ν. 4512/2018, για τα λατομεία όλων των κατηγοριών, 
ανεξαρτήτως ιδιοκτησιακού καθεστώτος, απαιτείται 
η κατάθεση εγγυητικής επιστολής αορίστου χρονικής 
ισχύος από τον ενδιαφερόμενο, για την εκπλήρωση των 
υποχρεώσεων, που απορρέουν από τις αποφάσεις έγκρι¬ 
σης περιβαλλοντικών όρων (ΑΕΠΟ). 

2. Σύμφωνα με τις διατάξεις της παρ. 2 του άρθρου 
64 ν. 4512/2018, οι εκμεταλλευτές μεταλλείων οφείλουν 
επίσης να καταθέσουν εγγυητική επιστολή αόριστης 
χρονικής ισχύος για την εκπλήρωση των όρων και των 


υποχρεώσεων που απορρέουν από την απόφαση για την 
έγκριση περιβαλλοντικών όρων. 

3. Η εγγυητική επιστολή εκδίδεται από πιστωτικά ή 
χρηματοδοτικά ιδρύματα που λειτουργούν νόμιμα στα 
κράτη - μέλη της Ένωσης ή του Ευρωπαϊκού Οικονο¬ 
μικού Χώρου ή στα κράτη-μέρη της Συμφωνίας για τις 
Δημόσιες Συμβάσεις (ΣΔΣ) και έχουν, σύμφωνα με τις 
ισχύουσες διατάξεις, το δικαίωμα αυτό. Μπορεί, επίσης, 
να εκδίδεται από το Ε.Τ.Α.Α. -Τ.Σ.Μ.Ε.Δ.Ε. ή από τοΤαμείο 
Παρακαταθηκών και Δανείων με παρακατάθεση σε αυτό 
του αντίστοιχου χρηματικού ποσού. 

4. Οι εγγυητικές επιστολές κατατίθενται στην οικεία 
Αποκεντρωμένη Διοίκηση για τις περιπτώσεις λατομείων 
ή στην αρμόδια υπηρεσία για την έγκριση της τεχνικής 
μελέτης για τις περιπτώσεις μεταλλείων, οι οποίες ελέγ¬ 
χουν την πληρότητά τους και λαμβάνουν τα απαιτούμενα 
μέτρα για τη φύλαξη τους. 

Άρθρο 2 

Τρόπος υπολογισμού του ύψους 
της εγγυητικής επιστολής 

1. Το ύψος του ποσού της εγγυητικής επιστολής κα¬ 
θορίζεται με βάση το ποσό που αναφέρεται ως δαπάνη 
αποκατάστασης περιβάλλοντος στις ΑΕΠΟ. 

2. Ειδικότερα, το ύψος της εγγυητικής επιστολής υπο¬ 
λογίζεται με βάση το συνολικό ποσό που απαιτείται κάθε 
φορά για την αποκατάσταση ολόκληρης της έκτασης, 
όπως αυτό αναφέρεται στην ισχύουσα, κατά το χρόνο 
υπολογισμού της εγγυητικής επιστολής, ΑΕΠΟ και ειδι¬ 
κότερα: 

α) Σε περίπτωση που η προβλεπόμενη στην εγκεκρι¬ 
μένη Μελέτη Περιβαλλοντικών Επιπτώσεων (ΜΠΕ) συ¬ 
νολική διάρκεια της εκμετάλλευσης είναι μεγαλύτερη ή 
ίση των 30 ετών: 

- Πριν την έναρξη της εκμετάλλευσης κατατίθεται εγ¬ 
γυητική επιστολή ύψους ίσου με το 1/6 του συνολικού 
ποσού. 

- Πριν την έναρξη του τρίτου έτους η ως άνω εγγυη¬ 
τική επιστολή αντικαθίσταται ή συμπληρώνεται, ώστε 
το ύψος της να ανέρχεται στα 2/6 (1/3) του συνολικού 
ποσού. 

- Πριν την έναρξη της δεύτερης δεκαετίας της εκμετάλ¬ 
λευσης, η ως άνω εγγυητική επιστολή αντικαθίσταται ή 
συμπληρώνεται, ώστε το ύψος της να ανέρχεται στα 2/3 
του συνολικού ποσού. 

- Πριν την έναρξη της τρίτης δεκαετίας της εκμετάλ¬ 
λευσης, η ως άνω εγγυητική επιστολή αντικαθίσταται 
ή συμπληρώνεται, ώστε το ύψος της να ανέρχεται στο 
συνολικό ποσό. 

β) Σε περίπτωση που η προβλεπόμενη στην εγκεκρι¬ 
μένη ΜΠΕ συνολική διάρκεια της εκμετάλλευσης είναι 
μικρότερη των 30 ετών και μεγαλύτερη των 10 ετών: 

- Πριν την έναρξη της εκμετάλλευσης κατατίθεται εγ¬ 
γυητική επιστολή ύψους ίσου με το 1/4 του συνολικού 
ποσού. 

- Πριν την έναρξη του τρίτου έτους η ως άνω εγγυη¬ 
τική επιστολή αντικαθίσταται ή συμπληρώνεται, ώστε 
το ύψος της να ανέρχεται στα 2/4 (1/2) του συνολικού 
ποσού. 

- Πριν την έναρξη του δεύτερου μισού του συνολικού 
χρόνου εκμετάλλευσης, η ως άνω εγγυητική επιστολή 
αντικαθίσταται ή συμπληρώνεται, ώστε το ύψος της να 
ανέρχεται στο συνολικό ποσό. 

γ) Σε περίπτωση που η προβλεπόμενη στην εγκεκρι¬ 
μένη ΜΠΕ συνολική διάρκεια της εκμετάλλευσης είναι 
μικρότερη ή ίση των 10 ετών: 

- Πριν την έναρξη της εκμετάλλευσης κατατίθεται εγ¬ 
γυητική επιστολή ύψους ίσου με το 1/2 του συνολικού 
ποσού. 

- Πριν την έναρξη του τρίτου έτους η ως άνω εγγυητι¬ 
κή επιστολή αντικαθίσταται ή συμπληρώνεται, ώστε το 
ύψος της να ανέρχεται στο σύνολο του ανωτέρω ποσού. 

3. Ειδικά για τα λατομεία αδρανών υλικών που λειτουρ¬ 
γούν για την εκτέλεση δημοσίων έργων της περίπτωσης 
γτηςπαρ. 2 του άρθρου 52 ν. 4512/2018, καθώς και για 
τα λατομεία της παρ. 4 του άρθρου 51 του ίδιου νόμου, 
για τον υπολογισμό τους ύψους της εγγυητικής επιστο¬ 
λής εφαρμόζονται τα προβλεπόμενα της παρ. 2γ. 

4. Ειδικά για τα λατομεία που υπάγονται στις παρ. 22 
και 23 του άρθρου 68 του ν. 4512/2018, ο τρόπος καθο¬ 
ρισμού του ύψους της εγγυητικής επιστολής της παρ. 2, 
εφαρμόζεται συνδυαστικά με τις διατάξεις των ανωτέρω 
παραγράφων. 

Άρθρο 3 

Διαδικασία αντικατάστασης 

της εγγυητικής επιστολής 

1. Η εγγυητική επιστολή του άρθρου 1 αντικαθίσταται 
ή συμπληρώνεται, επιπλέον των διατάξεων του άρθρου 2 
και με την επιφύλαξη των διατάξεων του άρθρου 7, στις 
ακόλουθες περιπτώσεις: 

α) Εάν κατά την ανανέωση ή τροποποίηση ή με οποιον- 
δήποτε τρόπο εκ νέου έγκριση των περιβαλλοντικών 
όρων, προκύψει διαφορετικό κόστος αποκατάστασης. 
Το κόστος μπορεί να αυξηθεί, ή ακόμα και να μειωθεί 
εφόσον, για παράδειγμα, έχουν αποκατασταθεί κάποια 
τμήματα του χώρου. 

β) Σε περίπτωση μεταβίβασης των μισθωτικών δι¬ 
καιωμάτων των λατομείων, μετά την έγκριση της με¬ 
ταβίβασης και τη συνομολόγηση της σχετικής συμβο¬ 
λαιογραφικής πράξης, οπότε ο νέος μισθωτής οφείλει 
να αντικαταστήσει την εγγυητική επιστολή με νέα, στο 
όνομά του. 

γ) Στην περίπτωση εφαρμογής των μεταβατικών διατά¬ 
ξεων των παρ. 22 και 23 του άρθρου 68 του ν. 4512/2018. 

2. Επίσης η εγγυητική επιστολή για την εκπλήρωση 
των υποχρεώσεων περιβαλλοντικής αποκατάστασης 
πριν τη διενέργεια ερευνητικών εργασιών της παρ. 
4β του άρθρου 58 και της παρ. 3β του άρθρου 59 του 
ν. 4442/2016 (Α'230), όπως ισχύει, αντικαθίσταται με την 
αντίστοιχη εγγυητική επιστολή του άρθρου 1. 

Άρθρο 4 

Επιστροφή της εγγυητικής επιστολής 

Μετά την με οποιονδήποτε τρόπο λύση της σύμβα¬ 
σης μίσθωσης ή την οριστική διακοπή της εκμετάλλευ¬ 
σης, εφόσον διαπιστωθεί από την αρμόδια υπηρεσία 
της παρ. 5 του άρθρου 55 του ν. 4512/2018 ότι έχουν 


ολοκληρωθεί τα έργα αποκατάστασης, σύμφωνα με 
την εγκεκριμένη ΜΠΕ και έχουν τηρηθεί οι διατάξεις 
της παρ. 5 του άρθρου 58 του ν. 4512/2018 και της παρ. 
7 του άρθρου 86 του ΚΜΑΕ, επιστρέφονται οι κατατε- 
θείσες εγγυητικές επιστολές, αφού προηγηθεί σχετική 
απόφαση της αρμόδιας υπηρεσίας της παραγράφου 4 
του άρθρου 1. 

Άρθρο 5 

Κατάπτωση της εγγυητικής επιστολής - 

Απόδοση σε ειδικό λογαριασμό 

1. Εάν μετά τον έλεγχο του άρθρου 4, διαπιστωθεί η μη 
συμμόρφωση του εκμεταλλευτή στις υποχρεώσεις για 
τις οποίες εκδόθηκε η εγγυητική επιστολή, ανεξάρτητα 
από τις προβλεπόμενες κυρώσεις από τις διατάξεις του 
ν. 4512/2018, η εγγυητική επιστολή καταπίπτει ολικώς 
ή μερικώς, κατά το μέρος της που αναλογεί στο μη απο- 
κατασταθέν τμήμα. 

2. Η κατάπτωση γίνεται κατόπιν σχετικής απόφασης: 
α) του Συντονιστή της Αποκεντρωμένης Διοίκησης, ή 

β) της αρμόδιας Δ/νσης του Υπουργείου Περιβάλλο¬ 
ντος και Ενέργειας. 

3. Η κατάπτωση γίνεται υπέρ του ειδικού λογαριασμού 
που έχει δημιουργηθεί στο Υπουργείο Περιβάλλοντος 
και Ενέργειας υπό τη διαχείριση του ΠράσινουΤαμείου, 
ο οποίος αφορά αποκλειστικά έργα αποκατάστασης λα¬ 
τομείων και μεταλλείων. 

Άρθρο 6 

Κυρώσεις 

1. Σε κάθε περίπτωση μη τήρησης των υποχρεώσεων 
σχετικά με την αντικατάσταση ή τη συμπλήρωση της 
εγγυητικής επιστολής σύμφωνα με τις διατάξεις των 
άρθρων 2 και 3, ή μη κατάθεσης εγγυητικής επιστολής 
σύμφωνα με τις διατάξεις της παρ. 1 γ του άρθρου 3, η 
αρμόδια υπηρεσία της οικείας Αποκεντρωμένης Διοί¬ 
κησης (για τις περιπτώσεις λατομείων) ή του Υπουργεί¬ 
ου Περιβάλλοντος και Ενέργειας (για τις περιπτώσεις 
μεταλλείων) καλεί τον ενδιαφερόμενο να συμμορφω¬ 
θεί εντός προθεσμίας δύο μηνών από την επίδοση 
της κλήσης. 

2. Στη συνέχεια, σε περίπτωση μη συμμόρφωσης: 

-για τα λατομεία επί δημόσιων ή δημοτικών εκτάσεων 

γίνεται καταγγελία της σύμβασης μίσθωσης σύμφωνα με 
τις διατάξεις της παρ. 2 του άρθρου 60 του ν. 4512/2018, 

-για τα λατομεία επί ιδιωτικών εκτάσεων, επιβάλλο¬ 
νται οι κυρώσεις της παραγράφου 6 του άρθρου 59 
του ν. 4512/2018 με απόφαση του αρμόδιου Τμήματος 
Επιθεώρησης Μεταλλείων της Ειδικής Γραμματείας του 
Σώματος Επιθεωρητών και Ελεγκτών του Υπουργείου 
Περιβάλλοντος και Ενέργειας, 

-για τα μεταλλεία ανακαλείται η εγκεκριμένη τεχνική 
μελέτη. 

Άρθρο 7 

Μεταβατικές διατάξεις 

1. Σε περίπτωση που το ύψος της κατατεθειμένης εγ¬ 
γυητικής επιστολής είναι μικρότερο από το προβλεπό- 

μενο, σύμφωνα με τις διατάξεις του άρθρου 2, τότε αυτή 
πρέπει να αντικατασταθεί με αντίστοιχη μεγαλύτερου 
ύψους, εντός έξι μηνών από την ημερομηνία δημοσί¬ 
ευσης της παρούσας. Σε περίπτωση μη συμμόρφωσης 
εφαρμόζονται στη συνέχεια οι διατάξεις του άρθρου 6. 

2. Σε περίπτωση που το ύψος της κατατεθειμένης εγ¬ 
γυητικής επιστολής είναι μεγαλύτερο από το προβλεπό- 
μενο, σύμφωνα με τις διατάξεις του άρθρου 2, τότε αυτή 
μπορεί, είτε να αντικατασταθεί με αντίστοιχη μικρότερου 
ύψους ύστερα από αίτημα του ενδιαφερομένου, είτε να 
συμψηφιστεί ως προς το ύψος της με νέα εγγυητική που 
θα προκύψει κατά το επόμενο στάδιο. 


Άρθρο 8 
Έναρξη ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Από την έναρξη ισχύος της παρούσας καταργείται 
κάθε διάταξη που αντίκειται στις ρυθμίσεις της παρού¬ 
σας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2018 
Ο Υπουργός 

ΓΕΩΡΓΙΟΣ ΣΤΑΘΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ~ι :■ ,' Μ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























